**Palūšės regatos – 2019 nuostatai ir programa**

**1.      Tikslas ir uždaviniai**

Buriavimo  varžybos rengiamos, siekiant populiarinti buriavimo sportą Palūšėje, Ignalinos  rajone bei Aukštaitijos nacionaliniame parke, išsiaiškinti geriausius ,,Palūšės regatos – 2019‘‘  buriuotojus.

**2.      Varžybų vykdymo vieta ir laikas**

Varžybos vykdomos 2019 m. rugpjūčio 3-4 dienomis (šeštadienį ir sekmadienį) Lūšių ežere. Dalyviai registruojami rugpjūčio 3 d. nuo 10.00 val. Varžybų atidarymas 11.00 val. Pirmas planuojamas startas – 12.00 val.

**3.      Varžybų vykdymas ir vadovavimas**

Varžybos atviros asmeninės. Distancijos paruošimą ir varžybų vykdymą užtikrina varžybų organizatoriai.  Varžybos vykdomos klasėse:

1. Laisva burlenčių klasė – dalyviai iki 20 metų.
2. Laisva burlenčių klasė – dalyviai nuo 20 iki 40 metų .
3. Laisva burlenčių klasė – dalyviai 40 metų ir vyresni.
4. Sportinių jachtų klasė – „Lazer“, „Fin“, „Luč“, „470“ ir kt.
5. Laisva, savo gamybos ir turistinių jachtų klasė.

Varžybos atskirose burlenčių klasėse vykdomos, jei vienoje amžiaus grupeje yra 3 ir daugiau dalyvių. Kitu atveju jaunesni dalyviai varžosi vyresniųjų  klasėje. Varžybos atskiroje  jachtų klasėje vykdomos, jei regatoje dalyvauja 3 ir daugiau vienos klasės laivų.  Kitu atveju    jachtos dalyvauja laisvoje  jachtų klasėje. Planuojami 3 plaukimai. Teisėjų kolegija ir organizacinis komitetas pasilieka teisę perkelti varžybų laiką, keisti plaukimų skaičių, priklausomai nuo  meteorologinių  ar  kitų  sąlygų, taip pat klasių paskirstymą, priklausomai nuo dalyvių skaičiaus ir sudėties.

**4.** **Dalyviai**

,,Palūšės regatoje – 2019‘‘ kviečiami dalyvauti  buriuotojai be kvalifikacinių apribojimų.Varžybose sportininkai dalyvauja juos siunčiančių organizacijų arba savo lėšomis. Dalyviai įsikuria  Palūšės stovyklavietėje  (žemėlapyje pažymėta-B) nepažeisdami Aukštaitijos nacionalinio parko taisyklių.Registracijai ir startui renkasi Palūšės senajame paplūdimyje  pietrytinėje ežero dalyje  (žemėlapyje pažymėta-A).

**5.** **Nugalėtojų nustatymas**

Asmeninis pirmumas visose laivų klasėse nustatomas taip: pirma vieta – 1 taškas, antra – 2 taškai, trečia – 3 ir tt.

**6. Nugalėtojų apdovanojimas.**

Nugalėtojai apdovanojami visose klasėse diplomais ir prizais apdovanojami jauniausias ir vyriausias regatos dalyviai.

**BURIAVIMO VARŽYBŲ PROGRAMA**

**Rugpjūčio 3 diena**

10.00 -11.00 – registracija

11.00 ———-varžybų atidarymas

12.00 ———-startas pirmam plaukimui ( jachtos, burlentės)

13.30 ———-planuojamas startas antram plaukimui (jachtos, burlentės)

15.00———–planuojamas  startas trečiam plaukimui (jachtos, burlentės)

**Rugpjūčio 4 diena**

10.00 ——— startas ketvirtam plaukimui (jachtos, burlentės)

11.30———-startas penktam plaukimui (jachtos, burlentės)

14.30———-nugalėtojų apdovanojimas, regatos uždarymas

PASTABA: Regatos dalyviai privalo turėti gelbėjimosi liemenes. Lenktyniaujantys be liemenės bus diskvalifikuojami. Burlentėms startas bus duodamas praėjus 5 minutėms po jachtų starto. Startuojant jachtoms, burlentėms plaukti į starto zoną neleidžiama. Jachtos įgulos skaičius nenustatomas. Varžybos gelbėjimo tarnybomis neaprūpintos. Savo  ir  įgulos saugumu pasirūpina kiekvienas vairininkas**.   Varžybų starto mokestis    - 10  Eurų, dalyviams iki 18 metų – 5 Eurai**

Top of Form